sadhamā́do dyumnínīrā́pa etā ityánatimāninya ítyevaìtádāha yadā́ha sadhamā́da íti dyumnínīrā́pa etā íti vīryávatya ítyevaìtádāhā́nādhr̥ṣṭā apasyò vásānā ityánādhr̥ṣṭā stha rákṣobhirítyevaìtádāha yadāhā́nādhr̥ṣṭā apasyò vásānā íti pastyā̀su cakre váruṇaḥ sadhásthamíti víśo vaí pastyā̀ vikṣú cakre váruṇaḥ pratiṣṭhāmítyevaìtádāhāpāṃ śíśurmātŕ̥tamāsvantaríti